Rëndohet situata e emigrantëve në kufirin Greqi – Maqedoni
Në kufi mendohet se janë mbledhur tashmë 12 mijë refugjatë, ndërkohë që marrëdhëniet e Greqisë me BE-në po përkeqësohen
Pas një nate me reshje, emigrantët u gdhinë në kufirin midis Greqisë dhe Maqedonisë në një kamp të zhytur në ujë. Tendat, rrobat dhe batanijet janë të gjitha të lagura dhe pothuajse nga çdo tendë dëgjohen të kollitura. Shumë prej tyre u munduan në mëngjes t’i zhvendosnin tendat në tokë më pak të lagur. Pas një udhëtimi të gjatë për të arritur deri këtu, qëndrimi i gjatë në kushte të tilla reflekton qartë dëshpërimin në sytë e një emigranteje shtatëzënë në muajin e nëntë të barrës: Sipas agjensisë Reuters, mbi 500 emigrantë të tjerë mbërritën sot me autobuzë. Kampi i përkohshëm strehon pothuajse 12 mijë emigrantë në kushte dramatike, ndërkaq që marrëdhëniet e Greqisë me Evropën vazhdojnë të përkeqësohen. Sipas policisë greke, gjatë 24 orëve të fundit, 320 emigrantë u lejuan nga autoritetet maqedonase të kalojnë kufirin, ndërsa disa të tjerë u kthyen mbrapsht. Krahas rreth 30 mijë emigrantëve që mendohen se janë të bllokuar në Greqi pas mbylljes së kufijve dhe kontrollit të rreptë që po ushtrohet që nga Austria deri në vendet e Ballkanit Perëndimor, përllogaritet se çdo ditë 3 mijë emigrantë të tjerë vazhdojnë të kalojnë detin Egje nga Turqia: thotë një imigrant. Shumë sirianë thonë se u janë larguar sulmeve ajrore të qeverisë siriane dhe aleates së saj, Rusisë. Komandati i NATO-s në Evropë, Gjenerali Philip Breedlove, ka paralajmëruar se Moska po e përdor si armë krizën e refugjatëve: Duke qenë se armëpushimi delikat i arritur në Siri duket se po qëndron, Presidenti i Francës tha sot se do të përshpejtohen diskutimet për një tranzicion politik në vendin e shkatërruar nga lufta. Pasi bisedoi me udhëheqësit e Rusisë, Gjermanisë, Britanisë dhe Italisë, zoti Hollande tha se ka dakortësi për shfrytëzuar armëpushimin e arritur për të koordinuar ndihmat humanitare dhe çeljen e proçesit të tranzicionit politik.